Koeloj

La veraj **koeloj** aŭ genro ***Eudynamys***, estas genro de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Ili loĝas en Azio, Aŭstralio kaj la Pacifiko. Ili estas ege sekse duformaj kukoledoj kiuj manĝas fruktojn kaj insektojn kaj havas laŭtajn distingigajn voĉojn. Ili estas nestoparazitoj, kiuj demetas siajn ovojn en la nestoj de aliaj specioj. 

En Novzelando la Longvosta koelo estas konata kiel *Longvosta kukolo*. Du aliaj specioj, la Blankkrona koelo kaj la Nana koelo, estas konataj kiel koeloj, sed estas ambaŭ en siaj respektivaj unutipaj genroj. 

## Taksonomio 
La genron *Eudynamys* enkondukis en 1827 la anglaj natursciencistoj Nicholas Vigors kaj Thomas Horsfield. La nomo kombinas la vortojn de antikva greka *eu* kun la signifo "bone" kun *dunamis* kun la signifo "povo" aŭ "forto". Kiel tipa specio oni elektis la Pacifikan koelon fare de George Robert Gray en 1840.

Molekulgenetika studo de Sorenson kaj Payne (2005) trovis, ke la plej proksima parenco de *Eudynamys* estas la Nana koelo (*Microdynamis parva*), kaj trans la Dikbeka kukolo (*Pachycoccyx audeberti*). Ili trovis, ke la Longvosta koelo (*Urodynamis taitensis*) de Nov-Zelando kaj Pacifiko, kiu antaŭe estis metita en la genron *Eudynamys* kiel *E. taitensis* kaj foje nomita longvosta koelo, estas pli distance rilata, kun aliaj membroj de la tribo *Cuculini*, kiel la Blankkrona koelo (*Cacomantis leucolophus*), konata ankaŭ kiel Blankkrona kukolo. Tamen, ne ĉiuj pruvoj por la rilatoj estis tre fortaj kaj plia esplorado estis necesa..

### Specioj
La taksonomio de la komplekso de la tipaj koeloj estas malfacila kaj restas disputebla. Kelkaj agnoskas nur unu specion (ordinara koelo, *Eudynamys scolopaceus*, kun *melanorhynchus* kaj *orientalis* kiel subspecioj); kelkaj agnoskas du speciojn (ordinara koelo, *Eudynamys scolopaceus*, kun *orientalis* kiel subspecio, kaj nigrabeka koelo, *Eudynamys melanorhynchus*); kaj aliaj agnoskas tri speciojn. Ordinara  koelo do enhavas la jenajn speciojn: 

* Azia koelo,  *Eudynamys scolopaceus* (Linnaeus, 1758) Pakistano, Barato, Bangladeŝo kaj Srilanko ĝis suda Ĉinio, Singapuro, Rjukju-insuloj en suda Japanio kaj la Grandaj Sundoj. LC
** *E. s. scolopaceus* (Linnaeus, 1758) 
** *E. s. chinensis* Cabanis kaj Heine, 1863
** *E. s. harterti* Ingram, C 1912
** *E. s. malayana* Cabanis kaj Heine, 1863
** *E. s. mindanensis* (Linnaeus, 1766) – (inkludas *E. s. paraguena*) (Hachisuka, 1934) 
* Nigrabeka koelo,  *Eudynamys melanorhynchus* (Müller, 1843) Indoneziaj insuloj Sulaveso, Sulao, Banggai, Togian. LC
* Pacifika koelo,  *Eudynamys orientalis* (Linnaeus, 1766) Wallacea orienten ĝis la Salomonoj kaj suden ĝis norda kaj orienta Aŭstralio
** *E. o. orientalis* (Linnaeus, 1766)
** *E. o. picatus* Müller, S, 1843
** *E. o. rufiventer* (Lesson, RP, 1830) (inkludas *minimus*)
** *E. o. hybrida* Diamond, 2002
** *E. o. salvadorii* Hartert, EJO, 1900
** *E. o. alberti* Rothschild & Hartert, EJO, 1907
** *E. o. cyanocephalus* (Latham, 1801)
** *E. o. subcyanocephalus* Mathews, 1912 [6] 

Krome:
* Hendersona koelo, *Eudynamis* cf. *taitensis* – El malfrua kvaternaro, prahistoria birdo

## Referencoj
Kategorio:Nestoparazitoj
Kategorio:Kukoloformaj
Kategorio:Kukoledoj
Kategorio:Bestoj el la Aŭstralazia ekozono
Kategorio:Orientalisa faŭno
Kategorio:Bestoj el la Pacifika ekozono
Kategorio:Birdoj de Azio
Kategorio:Birdoj de Aŭstralio
Kategorio:Birdoj de Oceanio